
L    O  R  D   R  E 

TEN  V     A     V  A  R  R  I: 

ueedu  trcfchreftienRcydeFraa 
ce  &  de  Pologne^enry  de  Va- 
lois troifïefme  de  ce  nom, 

Faille  à  Lyon  lefixïefrne  iour  de 

Septembre>  mil  cinq  cens 

feptjtnte  quatre, 


j£     LYON, 

PAR    BENOIST     RIGAVD. 

I  S    7   4. 

Auec  permifsion. 


L'  0  X  T)  X  E  TENU  >A 
larriuee  du  tyefchreHien  Xoy  de_ 
France  &*  de  'fologne^HenrydeZJa. 
lok  troïfiefme  de  ce  nom,enft  ez/iSè 
de  Lyon  lefixkfme  lourde  Se^tem- 
bve>mil  cinq  cens  feptante  quatre. 

A  bonté  naturelle  du  tref- 
chreftienRoy  de  France  & 
de  Pologne  Henry  troifîef- 
me  de  ce  nom  ,  a  efté  fi 
grande,  &  la  pieté  de  telle 
efficace  enuers  les  pais  qui  luy  ont  efté  laïf- 
fez  par  la  mort  trop  cruelle  :  mais  fur  tout 
notable  du  Trefchreftien  Roy  de  France, 
Charles  de  Valois  neufiefme  de  ce  nom, 
fon  frère  ,  qu'il  n'a  fait  aucune  difficulté, 
de  laiffer  vn  bien  grâd  &  ample  Royaume, 
où  il  comandoit  à  geos  belliqueux  &  ver- 
tueux >  &  fe  mettre  en  chemin  ,  non  fans 
grand  danger  de  faperfonne,pour  retour^ 
— ~  A     z 

àcr  en  la  France  piceufe  Se  defolec  de  là 
perte  indicible  dVn  Prince ,  lequel,  mou- 
rant a  emporte  auec  luy  fouz  le  tombeau 
le  nom  &  renom  de  Roy  fage  &  Trefchrc 
ftien,comme  fes  derniers  propos  (  que  Ion 
De  peut  lire  fans  vne  infinité  de  larmes) 
peuuent  attefter.  Or  eftant  doneques  par 
plufîeurs  Courriers  fa  Maiefté  auertie  d'v  ri 
fi  piteux  defaftre ,  lors  que  plus  fans  y  pen- 
fer  il  fe  refiouiflbit,feftoiant  quelques  gras 
Seigneurs  de  fon  Royaume  (  en  quoy  on 
peut  obferuer  la  mobilité  de  la  fortune,  où 
pluftoft  la  volonté  de  Dieu  )  il  fe  délibéra 
ayant  communiqué  le  faift  à  peu  de  per- 
fonnes  de  fes  plus  familiers ,  de  retourner 
en  France  quelque  auanturc  qu'il  luy  peuft 
auenir/e  confiant  en  la  bonté  de  celuy ,  qui 
l'appelloit  à  cefte  Côuronne,aimant  mieux 
commâder  à  fon  païs  naturel  qui  l'a  nour- 
ry,  fouftenu  àc  alaitté,que  nô  pas  à  l'eftran- 
gericombien  qu'il  l'adoraft  prefquc  pour  fa 
grande  &  fînguhere  vertu  :  ioint  que  là  il 
cft  Roy  par  élection ,  icy  par  fuccefsion  :  & 
de  lVn  &  l'autre  nous  le  pouuos  tenir  pour 
Roy,le  plusrecommâdable  que  nous  ayons 
iamais  eu  (  combien  qu'il  y  en  ait  eu  beau- 
coup)car  ce  grand  Roy  n'eft  pas  feulement 

Roy, 

Roy,  pource  que  la  Couronne  luy  apparu 
tient  veritablement.mais  aufsi  pourcc  qu'il 
la  mente,  pour  auoir  cfté  en  l'élection  d'vn 
fi  grand  Royaume  qu'eft  Pologne  préféré, 
feulement  pour  fa  perfection  &  vertu,à  cous 
les  autres  Princes  compétiteurs  dVnfi  hon- 
norable  Empire.  Car  voyant  noftre  Roy 
Hcnry,lon  peut  voir  l'idée  du  plus  accom- 
ply  &  parfaift  Roy ,  à  qui  la  France  aie  on- 
ques  obey.  Comme  les  pais  par  où  fa  Ma- 
iefté  eft  paflee  ont  demonitié  par  tous  fig- 
nes  de  bienvucillance  &  bonne  affection, 
&  principalement  l'Italie ,  où  il  a  receu  de 
trefgrans  honneurs  &  triomphes  en  la  Ao- 
n/Tante Ville  de  Venife,furmôtans  les  hon- 
neurs,  que  lamefme  Italie  a  fai£ts  aux  Em- 
pereurs Romains,retournans  victorieux  ôc 
triomphans  dedans  la  ville  deRomme. 

Voyla  pourquoy  encor  d'vne  plus  gran- 
de affection  que  les  eftrangers  >  les  Lyon- 
dois  fes  fidelles  de  obeiflans  fubiefts  ont 
cfté  receuoir  fa  Maiefté  auec  vne  trefgran- 
de  ioye,en  tel  équipage  qui  s'enfuir.  Car  ic 
veux  bien  faire  vn  chacun  participant  de 
la  commune  îoye  de  l'amuee  du  Roy,  tant 
attendue  &  affe&ionnee  de  tous  fes  bons 
&  fidèles  fubiefîs. 

LaRoynè  mère  Régente  s'eftant  ache- 
minée pour  venir  au  deuant  de  fa  Maiefté, 
pafla  par  les  principalles  villes  de  la  Bour- 
gongne,&feit  tant  par  fesiournecs  qu'elle 
arnua  le  vingtfeptiefmeiourd'Aouft,  mil 
cinq  cens  feptante  quatre  en  rifle  Barbe, 
diftant  de  Lyon  dVhe  lieue*  Françoyfe,fize 
au  milieu  de  la  riuiere  de  Saône,  où  Mon- 
iteur de  Mandelot  Gouuerneur  pour  le 
Roy  audifl:  païs,auec  fa  compagnie  de  cin- 
quante hommes  d'armes, enfemble  le  Ca- 
pitaine de  ladifte  Ville  ,  menant  quatre 
cens  harquebuziers  d'icelle ,  allèrent  la  re- 
ceuoir:  puis  fe  mit  en  vn  grand  bateau,  là 
préparé  fur  la  riuiere  ,  accompagnée  de 
Monfieur,duRoy  de  Nauarre,delaRoy- 
ne  de  Nauarre  fon  efpoufe,de  quatre  Car- 
dinaux &:  de  plufieurs  Princes ,  &  autres 
grands  Seigneurs.  Et  fur  le  foir  arriua  en 
ladite  ville  de  Lyon,&  arriuee  qu'elle  fut, 
foudain  la  Saône  fut  toute  couuerte  de  ba 
fteaux  chargez  de  perfonnes ,  en  fi  grand 
nombre,  que  Ion  euft  iugé  que  c'eftoit  vne 
armée  Naualle,  tant  le  peuple  eftoit  tranf- 
porté  de  ioye,  cognoiffant  par  la  venue  de 
laRoyne  mère  Régente, la  venue  du  Roy 
eftre  prochaine ,  qu'ils  auoiët  tant  defiree, 

&  fut  incontinent  ladi&e  Royne  Régente 
faluee  à  fa  bien  venue,  auec  toute  la  troupe 
des  Princes  &  Seigneurs  fufdi&s,dVne  in- 
finité de  canonnades,  tant  de  la  Citadelle, 
qu'autres  endroi&s  de  ladiâe  ville. 

Sur  ces  entrefai£tes,on  ne  pourroit  croi- 
re la  multitude  de  Nobleffe  ,  qui  pafToit 
iour  &nui&  parladifte  Ville,  pour  a-ler  au 
deuanedu  Roy:tantque  pour  i\*ffluëce  des 
pafTans,famedy  quatrième  iour  deSeptem 
bre  furent  à  celîe  caufe,les  portes  ouuertes 
la  nui&.  Combien  qu'au  précèdent  ,bien 
l'efpace  de  fix  fepmaines  n'auoit  cefsé  de 
pailerdu  peuple ,  depuis  qu'on  feeut  l'en- 
trée du  Roy  à  Venife.  Bref  on  peut  bien 
dire  que  toute  la  France  a  couru  au  deuât 
de  fa  Maiefté  pour  Fhonnorer,  en  laquelle 
(iufques  à  prefent  eft  demeurée  orpheli- 
ne )  maintenant  elle  s'efiouyt,&:  après  Dieu 
fonde  toute  fon  efperance. 

LedfcS  iour  la  Royne  mere  auec  Mon- 
fieur,le  Roy  de  Nauarre,  la  Royne  fon  Ef- 
poufe,accopagnez  desfufdi&s  Cardinaux, 
&  d'vne  troupe  de  grans  Seigneurs  forti- 
rent  de  la  ville ,  &  allèrent  au  deuant  de  fa 
Maiefté  iufques  à  Bourgouin  ville  de  Dau 
phiné  diftant  de  ladidte  ville  de  Lyon  de 

feptlieuës,où  ic  vous  laifTc  àpëfer  de  quel 
le  ioye  &  ardetes  carefles  elle  fuc  receuë  &C 
faluee,&  quelle  fefte  fut  fai&e  dVne  parc 
&  d'autre ,  fe  refiouyfTanc  la  Royne  merc, 
enfemble  tous  les  Princes  &  Seigneurs 
fufdi&z  delà  prefence  tant  neceflairedefa 
Maiefté  ,  l'abfence  de  laquelle ,  leur  auoit, 
enfemble  à  toute  la  France,beaucoup  cou- 
fté  à  fupporter ,  &  d'autant  que  fon  parte- 
ment  aefté  trefgrief ,  d'autant  fon  retour  a 
cfté  trefagreable  pour  auoir  efté  longue- 
ment attendu. 

Le  Dimanche  fuyuaht,  cinquiefme  iour 
dudiâ  moys,fut  fai&c  procefsion  general- 
le  de  la  grande  Eglife  Sainft  Iean ,  en  l'E- 
glife  Sainâ  Paul,  à caufe  de  Pheureufe  ve- 
nue de  fa  Maiefté  ,  &au  retour  ayant  nou- 
uelles  certaines ,  que  fa  Maiefté  cftoit  en- 
trée es  terres  de  fon  Royaume,  fut  chaté  le 
Te  dbvm  LAVDAMvs,en  grande 
deuotion ,  ioye  &  allegreffe ,  &  auec  telle 
affluence  de  peuple  que  toute  l'Eglifc  en 
fut  remplie. 

Apres  les  grâces  &  louanges  rendues  à 
Dieu,  futfai&e  prédication  en  ladi&e  Egli- 
fe par  Monfieur  de  fain&e  Foy,Doâeur  en 
Théologie ,  qui  fonda  fon  fermon  fur  le 

Pfeaume  u^.Li  conuertendo  DQminMcapti* 
uitatem  Sion  ,  où  aiant  difcouru  les  miferes 
&  catamitez  côbr  es  fur  cefte  pauurc  Fran- 
ce, &:  de  la  grande  playe  qu'elle  a  receuë 
par  les  guerres  Ciuiles,  il  paria  bien  au 
long  du  remède  que  nous  deuons  efperer, 
voire  affeurement  attendre  de  noflre  Roy, 
qui  maintiendra  fon  Royaume  en  paix, 
cftant  Roy  pacifique,  &  comme  Roy  tref- 
chreftien,fera  flonr  la  religion  Catholique 
&  Chreftienne. 

Ledift  iour  fur  les  huict  heures  du  foir, 
fut  allumé  vn  feu  de  ioye  en  la  place  fainft 
Iean  ,  &  vn  autre  par  le  commandement 
de  Monfieur  le  Gouuerneur  ,  lur  le  pont 
de  Saône ,  &  à  Tuiftant  que  le  feu  fut  efpris3 
onfonna  la  grofle  cloche  de  ladi&e  Eglifc 
fain£t  Iean ,  enfemble  toutes  les  autres  clo- 
ches des  EgUfcs  de  la  ville. 

Iceux  auertis  que  fa  Maiefté  pafleroit  la 
Saône,  font  faire  à  l'eadroiâ  de  l'Arfenal 
vn  Bucentorc  en  forme  dVn  Chafteau  à 
la  Vénitienne ,  ayant  quatre  tournelles  au 
quatre  coings,  galknes  magnifiques  à  Ten- 
tour,au  dedans  duquel, comme  dedans 
vne  belle  Salle, y  a  veuë  de  collé  &  d'au- 
tre ,  par  feneftres  de  vitres  >  &  eit  planché: 


IO 

&  tout  le  dehors  enduit  &  peint  de  Ces 
couleurs  &  liurees,  orangé,  verd,  &  tanné. 
Au  derrière  duquel  font  peints  fur  le  por- 
tau,Iupitcr  tenant  fon  foudre  dVn  cofté, 
&  Iunonde  l'autre,  aucc  cefte  infeription 
Latine, 

Nos  cœhm  liquimus  arnbo 
Vt  nobis  liceat  fupervsiHériceJoeatu  cerner e  te. 
Ce  qui  fe  peut  tellement  rendre  en  no- 
ftre  langue  Françoife: 

Nous  auons  bien  voulu  tous  deux  laijfer  les 

deux, 
%Affin  que  nous  peufîions,Henry>  te  voir  heu* 

reux. 

De  l'autre  cofté,  fus  le  portail  du  deuant 
fe  voit  vn  Dieu  Mars  flamboyant  en  armes, 
&  vne  Pallas  tenant  en  fa  main  vn  Iaue- 
lot ,  aiant  à  l'entour  d'elle  plufieurs  inftru> 
mens  muficaux ,  auec  l'infcription  de  ces 
vers  Latins, 

Ziterœ  &  arma  décent,  Regêsquetriumphis 
Claros  ac  tempus  régna  per  omne  parant: 

C onferuat  eadëycùm  dis placetjintegra  &*  illos 
*Aeternum  quibus  efi  gloriafola  decus: 

lam  tibivtrunque  datur  confenfu  totiusvrbls 
Lydoni*,curam  cuius  &  vnus  habes. 

Lefquels 

Lefquels  vc.s  fe  peuuent  pareillement 
rendre  Françoys  en  cefte  forte: 

Séantes  font  les  armes  0*  les  loix, 
Tou fours  ornant  les  feeptres  &  les  Roù, 
Qui  font  couuers  de  Juperbes  trophées: 
Les  Couronnes  par  eux  font  conferuees 
En  leur  entier>&*  des  Roys  la  grandeur 
Qui  la  vertu  portent  au  fins  du  cœur 
Pour  lefeul  point  de  louange  &  de  gloire: 
Or  tout  les  deux,Pall*s,Mars,  &  Viftoire, 
Lyon  en  vom  y  oit  d'vn  confentement, 
Dont  vousaue^  feul  le  gouuernement. 

Le  Lundyfuiuant,  fixiefme  iour  dudiâ: 
moys,le  Roy  trouua près  de  la  Ville,  la 
côpagnie  de  Monfieur  de  Mandelot,Gou- 
uerneur,  allant  au  deuant  de  fa  Maiefté  :  & 
plus  outre,fur  le  pont  du  Rofne ,  trouua  le 
Capitaine  de  la  Villc,accompagné  des  ar- 
quebuziers  de  ladifte  ville,en  tresbel  ordre 
éc  équipage. 

De  là  fa  Maiefté  accompagnée  de  Ja 
Royne  merc,de  Monfîeur,du  Roy  de  Na* 
uarre  à  cheual  à  codé  d'icelle^de  la  Royne 
de  Nauarre  fon  efpoufe ,  du  Duc  de  Sa- 
uoye,  &de  plufieurs  autres  Princes  &  gras 
Seigneurs  :  arriua  dedans  fa  ville  de  Lyon, 

en  habit  de  dueil  Royal ,  dedans  vn  coche 
couuert de  veloux noir , & arriuee  quelle 
fut  à  l'entrée  du  champ  de  Bellecourt ,  les 
Confuls  &  Efcheuins  de  ladicte  ville,  auec 
toute  humilité  &:  reuerence  la  faluerenr.en- 
tre  lefquels  y  en  eut  vn,lequel  luy  fie  la  ha- 
rangue,de  la  part  de  la  Ville. 

Et  dedans  ledict  champ  de  Bellecourt, 
eftoient  trente  fîx  enfcignes,  ou  Penons  de 
ladite  ville,  bien  en  conche ,  lefquels  aui- 
fant  fa  Maiefté  venir,&:  paffer  ledict  champ 
de  Bellecourt,  firent  vne  plaifante  &  gen- 
tille efeopeterie  ,qui  donna  aufsi  toit  auer- 
tiflèment  à  ceux  de  la  Citadelle ,  du  Boule- 
uert  fainct  Iean  ,  &  plufieurs  autres  lieux 
de  la  Ville,de  faluer  fa  Maiefté  de  plufieurs 
coups  de  canon. 

Tout  à  Theure  le  peuple  v  pour  tcfmoi- 
gner  de  leur  bonne  volonté  &  affection ,  àc 
de  la  ioye  extrême  qu'il  auoit  de  voir  fa 
Maiefté  ,  fe  print  à  crier  tous  dVnc  voix  fi 
haut,  Viue  le  Rey,  que  Ion  n'entchdoit  au- 
dict  Champ  le  fon  des  cloches ,  ny  le  bruit 
de  l'artillerie. 

De  là  fa  Maiefté  arriuant  en  fon  bafteau 
fufdidt ,  préparé  au  port  de  Rontalon ,  le- 
dict Sieur  de  Mandeîot  Gouuerneur ,  y  re- 

cent  fa  Maiefté,  &  pafïa  Tcau  pour  aller  en 
fon  logis,quieftrArcheuefché. 

Vn  peu  après  fur  le  foir,fuc  fai&  en  figne 
de  ioye  &  allegrefïe  ,  fur  la  nue  de  Saône 
audift  port  de  Rontalon ,  vn  feu  vis  à  vis 
dudift  Archeuefché ,  hoftel  de  fa  Maiefté, 
lequel  feu  lefdi&s  Efcheuins  &  Confuls  de 
la  VjIIc  allumèrent ,  &  fur  ce  poinâ  on  tira 
plufieurs  coups  de  canon  de  fon  Arfenal ,  & 
furent  par  femblable,  toutes  les  cloches  des 
Eglifes  de  la  Ville  fonnees. 

Le  mercredy ,  hui&iefme  dudici  moys, 
iour  de  la  Natiuiré  noftre  Dame ,  fa  Ma- 
iefté alla  ouyr  la  Méfie  en  ladi&e  Eglife 
faincl:  Iean,  laquelle  Mefle  fut  chantée  de- 
uotemec  en  Mufîque,  &  célébrée  par  Mon- 
sieur Dangers ,  qui  adminiftra  fadifte  Ma* 
iefté,afsiftee  de  deux  Cardinaux,  des  Prin- 
ces &  grans  Seigneurs  de  fa  Cour,  auec 
vne  trefgrande  multitude  de  peuple,  louant 
Dieu  de  bon  cœur  de  fon  heureux  retour 
en  la  France ,  &  fe  refiouiftant  de  contem- 
pler la  face  de  leur  Prince ,  en  l'abfence  du- 
quel il  eftoit  toufîours  demeuré  en  tri- 
fteflc,pour  l'infortune  aduenue  par  la  mort 
du  Trefchreftien  Roy  de  France  dernier: 
maintenant  réparée  par  4'auenem.ent  à  la 

Couronne  du  trefchreftlen  Roy  de  Fran- 
ce &  de  Pologne,Henry  de  Valois  troifief- 
me  de  ce  nom,  que  Dieu  nous  vueille  par 
fa  grâce  long  temps  maintenir  &  garder 
(  car  de  fa  volonté  dépendent  les  Monar- 
chies &  Royaumes  )  &  permettre  qu'il  re- 
gifTe  &  gouuerne  fes  fubie&s  en  paix 
&  tranquilité  à  fon  grand  hon- 
neur, de  proufit  de  tou- 
te la  Republique 
Françpife. 

F    I  M. 


-~*«  ■' ^nf 


2     .;     •  ^:^.  :. 


nm?m  i 


lP^RS 


S^  V       >tk 


}.^^^%^rjr 


wfï\  Wt*l  V8S*k 


KHI 


wsi 


,,  .>-.< 


